འདི་ག་ལྟེ་གནས་ཁང་གིས་བཙན་བྱོལ་བོད་མིའི་སྤྱི་ཚོགས་ནང་འགྲོ་བ་མིའི་ཐོབ་ཐང་དང་།མང་གཙོའི་གོ་རྟོགས་སྤེལ་བའི་ཟབ་སྦྱོང་འདྲ་མིན་གོ་སྒྲིག་ཞུ་གི་ཡོད།དེ་ཡང་ལོ་ལྟར་ལོ་མཇུག་ཏུ་རྒྱ་གར་གྱི་མཐོ་སློབ་ཁག་ནང་སློབ་སྦྱོང་བྱེད་བཞིན་པའི་བོད་ཕྲུག་ཚོར་དམིགས་ཏེ་འགྲོ་བ་མིའི་ཐོབ་ཐང་དང་མང་གཙོའི་ཐོག་ཟབ་སྦྱོང་གོ་སྒྲིག་ཞུ་བ་དང་།ལོ་དཀྱིལ་དུ་དགེ་རྒན་དང་།ལས་འཁུར་ཞུ་བཞིན་པའི་མི་སྣར་དམིགས་ཏེ་ཟབ་སྦྱོང་གོ་སྒྲིག་ཞུ་བ་མ་ཟད།བཙན་བྱོལ་བོད་མིའི་གཞིས་སྒར་ཁག་ཏུ་འགྲོ་བ་མིའི་ཐོབ་ཐང་དང་མང་གཙོའི་ཐོག་བསྐོར་བསྐྱོད་གཏམ་བཤད་ཀྱི་ལས་གཞི་སྤེལ་བ་དང་།སྤྱི་སྒེར་གྱི་ཚོགས་སྡེ་ཁག་ནས་ཟབ་སྦྱོང་དང་ཚོགས་འདུ་གོ་སྒྲིག་ཐོག་གཏམ་བཤད་དང་སློབ་སྟོན་ཡོང་བའི་མགྲོན་འབོད་ནམ་བྱུང་ལ།འགྲོ་བ་མིའི་ཐོབ་ཐང་དང་མང་གཙོའི་སྐོར་ལ་མི་ཆའི་མཐུན་རྒྱུར་ཞུ་བཞིན་ཡོད།